Tammikuun viimeisenä viikonloppuna (huomenna) alkavilla Winter Assyilla pelataan hupi- ja harrasteturnauksien lisäksi myös kolme ammattilaisturnausta, joiden rahapalkintojen yhteisarvo ylittää 26 000 euroa.

Turnauksista rahakkain on Counter-Strike: Global Offensive -turnaus, jossa taistellaan 25 000 dollarin palkintopotista. Suomalaisväriä edustaa 3DMAX, jossa pelaavat Taneli "disturbed" Veikkola, Jesse "KHRN" Grande, Joona "natu" Leppänen, Aleksi "allu" Jalli ja Tom "stonde" Glad. Vastassa on joukkueita maailman aivan terävimmästä kärjestä. Mukana on muun muassa Ninjas in Pyjamas, Virtus.pro, Titan ja Mouseports.

Starcraft II Pro -kutsuturnauksessa kamppaillaan 1 550 euron potista pääosin kotimaisin voimin, mutta mukana on esimerkiksi Starcraft-esportsin historian pisimmän ottelun voittanut Wenlei "Rautaperse" Dai.

Hearthstonessa pelataan 3 500 euron potista. Turnauksessa Janne "Savjz" Mikkonen kohtaa maailman rankinglistan top 50 -kärkeä, kuten Keaton "Chakki" Gillin, Petar "Gaara" Stevanovicin, Jan "Faramir" Engelmannin ja Filip "Numberguy" Samuelsenin.

Turnauksia voi seurata Helsingin Messukeskuksessa.

Aikataulut selviävät täällä.

Yle näyttää selostettua kuvaa turnauksesta täällä.